ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
పెద్దగా ఆలోచించి, ఉన్నత శిఖరాలకు ఎదగాలని, దేశంలోని చార్టర్డ్ అకౌంటెంట్ లకు పిలుపునిచ్చిన - శ్రీ పియూష్ గోయల్
దేశంలోని చార్టర్డ్ అకౌంటెంట్లు, పెద్దగా ఆలోచించి ప్రపంచ స్థాయికి ఎదగాలని, రైల్వే, వాణిజ్యం, పరిశ్రమలు, వినియోగదారుల వ్యవహారాలు, ఆహార, ప్రజా పంపిణీ శాఖల మంత్రి శ్రీ పీయూష్ గోయల్ ఈ రోజు పిలుపునిచ్చారు. 73 వ చార్టర్డ్ అకౌంటెంట్స్ డే సందర్భంగా, భారత చార్టర్డ్ అకౌంటెంట్స్ సంస్థ నిర్వహించిన కార్యక్రమంలో ఆయన ప్రసంగిస్తూ, మన వృత్తి లో ఆశయాలు పునర్ నిర్దేశించుకుని, పూర్తి మనస్తత్వ మార్పు తీసుకురావాల్సిన అవసరం ఉందని, ఆయన సూచించారు. విలీనాలు, సముపార్జనలు, భాగస్వామ్యాలతో పాటు, పెద్ద వెంచర్లను పరిశీలించి, కంపెనీలు, ప్రపంచ స్థాయికి ఎదగాలని, ఆయన పేర్కొన్నారు.
శ్రీ గోయల్ ఈ సందర్భంగా మాట్లాడుతూ "ఐ.సి.ఏ.ఐ. సంస్థకు 75 ఏళ్ళు నిండే సమయానికి, ప్రపంచవ్యాప్తంగా ఖాతాదారులకు సేవలందిస్తున్న మన ప్రపంచ స్థాయి చార్టర్డ్ అకౌంటెన్సీ సంస్థల యొక్క మొదటి బృందాన్ని చూడవచ్చు." అని ఆశాభావం వ్యక్తం చేశారు. సంస్థ పెరుగుతున్న కొద్దీ, ప్రపంచ స్థాయి నైతికత, సాంకేతిక పరిజ్ఞానం, కఠినమైన ప్రమాణాలపై దృష్టి పెట్టాలని, మంత్రి సూచించారు. మనం అంతర్జాతీయంగా, సద్భావన, గౌరవం, నమ్మకాన్ని సంపాదించాలంటే, మనలో ప్రతి ఒక్కరిలో 100 శాతం పరిపూర్ణమైన విశ్వసనీయత పెంపొందించుకోవాల్సిన అవసరం ఉందని ఆయన నొక్కి చెప్పారు. సంస్థ కీర్తి పతాకాన్ని సమున్నత స్థాయిలో ఎగుర వేయడం, తమ సమిష్టి బాధ్యతగా స్వీకరించాలని, ఆయన, ప్రతి చార్టెర్డ్ అకౌంటెంట్ ను మరియు సి.ఏ. చదివే విద్యార్దినీ, కోరారు. అదేవిధంగా, "మేము దీన్ని చేస్తాం, మేము దీన్ని చేయగలం, మేము దీన్ని చేయడానికి ఖచ్చితంగా కట్టుబడి ఉన్నాం. దేశ పురోగతిలో మనం భాగస్వామి కావాలంటే, అంకురసంస్థల పర్యావరణ వ్యవస్థలో మనందరం ఏ విధంగా నిమగ్నం కాగలం, అనే విషయంపై ఆలోచించడం ప్రారంభించాలి" అని కేంద్ర మంత్రి వివరించారు.
శ్రీ గోయల్, ఈసందర్భంగా సి.ఏ.ల వృత్తిని ప్రశంసిస్తూ, గుర్తింపు పొందిన మరియు గౌరవించబడే ఒక వృత్తి గా దీనిని చూడటం చాలా గొప్ప విషయమని, పేర్కొన్నారు. చార్టర్డ్ అకౌంటెంట్లు కావాలనే ఆరాటం ప్రజల్లో బాగా ఉందని ఆయన అన్నారు. ఆర్థిక వ్యవస్థకు సేవలు కొనసాగించడం, వృత్తిపరమైన విధులను నిర్వర్తించడం, విద్యార్థులకు విద్యను కొనసాగించడం వంటి బాధ్యతలను, ఈ సంస్థ, తనకు తానుగా స్వీకరించి, నిర్వహిస్తోందని, ఆయన తెలియజేశారు. ఈ 72 సంవత్సరాల్లో, ఈ సంస్థ, ఎన్నో విజయాలు సొంతం చేసుకుందనీ, నమ్మకాన్ని సాధించిందనీ, ఆయన కొనియాడారు. వారు దేశ సేవలో ఉన్నారు, వ్యాపార సేవలో ఉంటూ, దేశ ఆర్థిక వ్యవస్థకు తోడ్పడుతున్నారు. ఆయన మాట్లాడుతూ, “నాకు, ఐ.సి.ఏ.ఐ. అంటే, సమగ్రత, నిబద్ధత, జవాబుదారీతనంతో పాటు, మేధస్సును ప్రతిబింబించాలి. మనం ప్రపంచంలో అగ్ర స్థాయిలో ఉన్న అకౌంటింగ్ సంస్థలలో ఒకటిగా ఉన్నాము. మన ఇన్స్టిట్యూట్ లో అమలుచేస్తున్న ఉన్నత ప్రమాణాలు, సాంకేతిక పరిజ్ఞానంతో పాటు, చాలా కఠినమైన పరీక్షా ప్రమాణాలను, ప్రపంచ వ్యాప్తంగా అందరూ చూశారు.” అని పేర్కొన్నారు.
దేశంలో టీకాలు వేసే కార్యక్రమం ప్రచారంలో చురుగ్గా పాల్గొనాలని శ్రీ గోయల్ ఈ సంస్థ కు పిలుపునిచ్చారు. ప్రజలకు అవగాహన కల్పించడం ద్వారా, వ్యాక్సిన్ సంకోచాన్ని అధిగమించే విషయంలో ముఖ్య పాత్ర పోషించాలని, ఆయన కోరారు. టీకాలు వేసే కార్యక్రమాన్ని చేపట్టడానికి, కొన్ని గ్రామాలు లేదా కొన్ని ప్రాంతాలను, దత్తత తీసుకోవాలని కూడా ఆయన సూచించారు. దేశవ్యాప్తంగా టీకాలు వేసే కార్యక్రమం వేగంగా కొనసాగుతోందని ఆయన పేర్కొన్నారు.
(Visitor Counter : 141
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఉల్లి ధరల నియంత్రణకు చర్యలు తీసుకున్న ప్రభుత్వం
గత ఏడాది అక్టోబర్ 18వ తేదీతో పోలిస్తే ఆగస్టు 2020 చివరి నుంచి ఉల్లిపాయ చిల్లర ధర చెప్పుకోదగిన విధంగా పెరిగింది. గత 10 రోజులలో ఉల్లి ధరలు కిలోకి రూ. 11.56 చొప్పున పెరిగి, దేశవ్యాప్తంగా కిలో ఉల్లి చిల్లర ధరను రూ. 51.95కు తీసుకువెళ్ళింది. ఇది గత ఏడాది ధర కిలోకు రూ. 46.33 కన్నా 12.13% పెరుగుదల.
ఉల్లిపాయల ఎగుమతిపై నిషేధాన్ని విధిస్తూ ప్రభుత్వం 14.09.2020న ప్రకటన చేసి, ముందస్తు చర్యలు తీసుకుంది. తద్వారా ఖరీఫ్ ఉల్లి మార్కెట్లో రాకముందు దేశీయ వినియోగదారులకు సరసమైన ధరలో అందుబాటులో ఉండేలా చర్యలు తీసుకుంది. చిల్లర ధరల పెరుగుదల రేటును కొంతమేరకు అదుపు చేయగలిగినప్పటికీ, ఇటీవలి కాలంలో మహారాష్ట్ర, కర్ణాటక, మధ్యప్రదేశ్లలో పడ్డ భారీ వర్షాలు ఖరీఫ్ పంటకు, నిల్వ చేసిన ఉల్లిపాయలకు, విత్తనాల నర్సరీలకు తీవ్ర నష్టాన్ని కలిగించాయి. వాతావరణ ప్రభావం ఫలితంగా ఉల్లి ధరలు పెరిగిపోవడానికి దోహదం చేశాయి.
కాగా, ప్రభుత్వం రబీ-2020 ఉల్లిపంటకు సంబంధించి నిల్వలను చేసింది. ధరలను కిందకు తీసుకురావడానికి, నిల్వలో ఉంచి ఉల్లిపాయలను సెప్టెంబర్, 2020 నుంచి ఒక క్రమ పద్ధతిలో ప్రధాన మర్కెట్లకు, సఫల్, కేంద్రీయ భండార్, ఎన్ సిసిఎఫ్తో పాటుగా రాష్ట్ర ప్రభుత్వాలకు విడుదల చేస్తోంది. రానున్న రోజుల్లో మరింత చేయనున్నారు.
ఉల్లిని దిగుమతులను సులభతరం చేసేందుకు ఫ్యూమిగేషన్, ప్లాంట్ క్వారెంటైన్ ఆర్డర్, 2003 కింద అదనంగా ఫైటో శానిటరీ సర్టిఫికెట్ ప్రకటించాలన్న షరతులను 21.10.2020న సడలించి, డిసెంబర్ 15, 2020 వరకు దిగుమతులు చేసుకునేందుకు అనుమతిచ్చింది. సంబంధిత దేశాలలో ఉన్న భారతీయ హైకమిషన్లకు అయా దేశాలలో ఉన్న వ్యాపారులను కాంటాక్ట్ చేయడం ద్వారా దేశానికి ఉల్లిపాయలను భారీగా దిగుమతులను చేసుకునేందుకు మార్గం సుగమం చేయవలసిందిగా ఆదేశాలు జారీ చేసింది. ఎటువంటి ఫ్యూమిగేషన్, పిఎస్సిపై ప్రబావం గురించి ఎటువంటి ఎండార్్సమెంట్ లేకుండా భారతీయ రేవులకు దిగుమతై వచ్చిన ఉల్లిపాయలను, దిగుమతి చేసుకున్న వ్యక్తి గుర్తింపునిచ్చిన ట్రీట్మెంట్ ఇచ్చే వ్యక్తి ద్వారా ఫ్యూమిగేట్ చేయించాలి. ఒకవేళ ఫ్యూమిగేషన్లో స్టెమ్ అండ్ బల్బ్స్ నెమటోడ్ లేదా ఆనియన్ మాగట్ ను గుర్తిస్తే , వాటిని తీసివేసి, ఆ సరుకును అదనపు ఇనస్పెక్షన్ ఫీజు లేకుండా విడుదల చేస్తారు. ఆ ఉల్లిపాయలు వినియోగం కోసమే తప్ప ఉత్పత్తి కోసం కాదని దిగుమతిదారుల నుంచి అండర్ టేకింగ్ తీసుకుంటారు. వినియోగానికి ఉద్దేశించిన ఉల్లిపాయల పిక్యూ ఆర్డర్, 2003 కింద దిగుమతి షరతులను పాటించనందున నాలుగు అదనపు పరీక్షల ఫీజు నుంచి మినహాయిస్తారు.
ప్రస్తుతం సుమారు 37 లక్షల టన్నుల ఖరీఫ్ పంట త్వరలోనే మార్కెట్లలో ప్రవేశించనుంది. ఇది ధరల పెరుగుదల నుంచి కొంత ఊరటను కల్పిస్తుంది.
ప్రధాన మంత్రి కార్యాలయం
అసంఘటిత కార్మికుల సంక్షేమానికి భారత ప్రభుత్వం కట్టుబడి ఉంది: ప్రధానమంత్రి
అసంఘటిత శ్రమిక సోదరులు మరియు సోదరీమణుల యొక్క సంక్షేమానికి భారత ప్రభుత్వం కంకణం కట్టుకొంది అని ప్రధానమంత్రి శ్రీ నరేంద్ర మోదీ అన్నారు. మన అసంఘటిత శ్రమిక సోదరులు మరియు సోదరీమణుల భాగస్వామ్యం అనేది దేశ అభివృద్ధి లో చాలా ముఖ్యమని కూడా శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘దేశం అభివృద్ధి చెందడం లో మన అసంఘటిత శ్రమిక సోదరులు మరియు సోదరీమణుల భాగస్వామ్యం చాలా మహత్వపూర్ణమైంది గా ఉంది. ఇటువంటి కోట్ల కొద్దీ కార్మికుల జీవనాన్ని సరళతరం గా తీర్చిదిద్దడం కోసం మా ప్రభుత్వం ఎల్లప్పటికీ పాటుపడుతూ వస్తోంది. ఈ పథకాల ద్వారా వారి సామాజిక సురక్ష కు పూచీ లభించడం తో పాటు గా మహమ్మారి కాలం లో సాయపడటం కోసం అనేక చర్యల ను తీసుకోవడం జరిగింది.’’ అని పేర్కొన్నారు.
వాణిజ్యం, పరిశ్రమల మంత్రిత్వ శాఖ
జాతీయ వర్తకుల దినోత్సవం సందర్భంగా వర్తకులను ఉద్దేశించి ప్రసంగించిన శ్రీ పీయూష్ గోయల్
దేశాభివృద్ధిలో ప్రతి వర్తకుడి పాత్ర ఉంది... శ్రీ పీయూష్ గోయల్
దేశ ఆర్థికాభివృద్ధిలో వర్తకులు వర్తకులు కీలక పాత్ర పోషిస్తున్నారని కేంద్ర వాణిజ్యం, పరిశ్రమలు, వినియోగదారుల వ్యవహారాలు, ఆహారం, ప్రజా పంపిణీ, జౌళి శాఖల మంత్రి శ్రీ పీయూష్ గోయల్ అన్నారు. దేశ ఆర్థిక రంగానికి, ఆర్థిక వనరులకు వర్తకులు వెన్నుముకగా నిలిచారని అన్నారు. జాతీయ వర్తకుల దినోత్సవం సందర్భంగా ఈరోజు వర్తకులను ఉద్దేశించి వర్చువల్ విధానంలో శ్రీ పీయూష్ గోయల్ మాట్లాడారు. ప్రధానమంత్రి శ్రీ నరేంద్ర మోదీ ఇచ్చిన పిలుపు మేరకు వర్తకులు ' వోకల్ ఫర్ లోకల్ గా వ్యవహరిస్తూ బ్రాండ్ ఇండియా అంబాసిడర్లుగా వర్తకులు మారాలని మంత్రి కోరారు.
వస్తు సేవల రంగంలో భారతదేశం ప్రపంచ వేదికగా నిలుస్తున్నదని పేర్కొన్న మంత్రి వాణిజ్య వర్తక రంగాల్లో స్వయం సమృద్ధి సాధించాలని కోరారు. వ్యాపారం అనేది వస్తు మార్పిడి మాత్రమే కాదని దీనిలో సంస్కృతి,విశ్వాసం,సద్భావనకు వేదిక అని ఆయన అన్నారు. నాణ్యత, ఉత్పాదకతకు ప్రాధాన్యత ఇస్తూ రంగంలో రాణించాలని మంత్రి కోరారు. లక్ష్యాలను సాధించడానికి నాణ్యమైన వస్తువులను విక్రయించాలని అన్నారు.
వర్కులకు ప్రభుత్వం అండగా నిలుస్తుందని హామీ ఇచ్చిన మంత్రి చట్ట ఉల్లంఘనలను ప్రభుత్వ దృష్టికి తీసుకుని రావాలని వర్తకులకు విజ్ఞప్తి చేశారు. వర్తకులు, చిన్న పారిశ్రామికుల ప్రయోజనాలు, హక్కులను రక్షించడానికి ప్రభుత్వం కట్టుబడి ఉందని శ్రీ గోయల్ అన్నారు. వ్యాపారులను వేధింపుల నుంచి రక్షించడానికి లీగల్ మెట్రాలజీని సరళీకృతం చేసి సింగిల్ విండో ఆన్లైన్ వ్యవస్థను రూపొందించడానికి ప్రభుత్వం కృషి చేస్తోందని ఆయన అన్నారు. స్వయం ఉపాధి అవకాశంగా వ్యాపార రంగాన్ని పరిగణిస్తూ గౌరవం తృప్తితో కార్యకలాపాలను సాగించాలని వ్యాపారులను శ్రీ పీయూష్ గోయల్ కోరారు.
కోవిడ్ మహమ్మారి సమయంలో వ్యాపారుల పాత్రను శ్రీ గోయల్ ప్రశంసించారు. కోవిడ్ -19 మహమ్మారి 15-16 నెలల్లో దేశంలోని అన్ని ప్రాంతాల్లో ముఖ్యంగా మారుమూల ప్రాంతాల్లో నిత్యావసర వస్తువులను అంతరాయం లేకుండా సరఫరా చేసి ప్రజల అవసరాలను తీర్చారని అన్నారు. వ్యాపారులు కోవిడ్ 19 నిబంధనలను పాటిస్తూ తమ కార్యకలాపాలను నిర్వహించాలని అన్న మంత్రి ప్రతి వ్యాపారి రెండు డోసుల టీకాలను తీసుకోవాలని కోరారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొవిడ్ నమూనాల పరీక్షల కోసం అధునాతన వైరాలజీ ల్యాబ్ ఏర్పాటు చేసిన ఎన్బీఆర్ఐ
పుణెలోని జాతీయ వృక్ష పరిశోధన సంస్థ  కొవిడ్ నమూనాల పరీక్షల కోసం "అధునాతన వైరాలజీ ల్యాబ్" ఏర్పాటు చేసింది. భారత వైద్య పరిశోధన మండలి , ప్రపంచ ఆరోగ్య సంస్థ , కేంద్ర ఆరోగ్య, కుటుంబ సంక్షేమ శాఖ మార్గదర్శకాలకు అనుగుణంగా దీనిని ఏర్పాటు చేశారు.
ఇది, 'జీవ భద్రత స్థాయి' -3 స్థాయి కేంద్రం. "వ్యాధి కారకాన్ని బట్టి, దానిని నిర్వహించే కేంద్రానికి జీవ భద్రత స్థాయిని కేటాయిస్తారు. ఐసీఎంఆర్ మార్గదర్శకాల ప్రకారం, కొవిడ్ పరీక్షలకు బీఎస్ఎల్-2 స్థాయి చాలు. కానీ, ఇది ఇంకా ఆధునిక కేంద్రం." అని ఎన్బీఆర్ఐ సీనియర్ సైంటిస్ట్ డా.సమీర్ సావంత్ చెప్పారు. ఈ అధునిక కేంద్రంలో “నెగెటివ్ ప్రెజర్” ఉంది. అంటే ఇది తుంపర్లను పీల్చుకుని ఫిల్టర్ల ద్వారా పంపించగలదు. వైరస్, బ్యాక్టీరియాలను ఇది వడగట్టి, పరీక్ష కేంద్రాన్ని సురక్షితంగా ఉంచుతుంది. పరీక్ష సమయంలో వైరస్ వ్యాపించకుండా అడ్డుకుంటుంది.
అధునాతన వైరాలజీ ల్యాబ్ ప్రారంభం
ఉత్తరప్రదేశ్ కొవిడ్ పరీక్షలకు ఈ ల్యాబ్ను అనుసంధానిస్తామని ఎన్బీఆర్ఐ డైరెక్టర్ ప్రొ.ఎస్.కె.బారిక్ చెప్పారు. ప్రస్తుతం ఉత్తరప్రదేశ్లో రోజుకు ఇరవై వేల నమూనాలు పరీక్షిస్తున్నట్లు వెల్లడించారు. ప్రొటోకాల్ ప్రకారం, తొలివారంలో రోజుకు వంద నమూనాలను పరీక్షిస్తామని, తర్వాత రోజుకు ఐదు వందలకు పెంచుతామని వివరించారు.
"ఉత్తరప్రదేశ్ ప్రభుత్వ ఉన్నతాధికారులు, సీఎస్ఐఆర్-డీజీ విజ్ఞప్తితో, ప్రజలకు సేవ చేయడానికి వైరాలజీ ల్యాబ్ను ఎన్బీఆర్ఐ ఏర్పాటు చేసింది. కొవిడ్ పరీక్షల్లో పాల్గొనేందుకు, సెంట్రల్ ఇన్స్టిట్యూట్ ఆఫ్ మెడికల్ అండ్ ఆరోమాటిక్ ప్లాంట్స్  సైంటిస్టులు కూడా ఎన్బీఆర్ఐతో కలుస్తారు" అని ప్రొ. బారిక్ తెలిపారు.
ప్రధాన మంత్రి కార్యాలయం
శ్రీరామ నవమి సందర్భం లో ప్రజల కుశుభాకాంక్షలు తెలిపిన ప్రధాన మంత్రి
శ్రీరామ నవమి నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. అందరి కి సుఖం, శాంతి మరియు సమృద్ధి ప్రాప్తించు గాక అని ఆయన అభిలషించారు.
ప్రధాన మంత్రి ఒక ట్వీట్ లో -
దేశ ప్రజల కు శ్రీరామ నవమి తాలూకు అనేకానేక శుభకామనలు. భగవాన్ శ్రీరాముని కృప వలన ప్రతి ఒక్కరి కి జీవనం లో సుఖం, శాంతి మరియు సమృద్ధి ప్రాప్తించు గాక. జయ్ శ్రీరామ్.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ పరీక్షల నిర్వహణలో 2 కోట్లకుపైగా మైలు రాయిని దాటిన - భారతదేశం.
మిలియన్ జనాభాకు సగటు పరీక్షల సంఖ్య 14,640 కి పెరిగింది.
భారతదేశం ఇప్పటివరకు 2,02,02,858 కోవిడ్-19 నమూనాలను పరీక్షించి, 2 కోట్ల పరీక్షల మైలురాయిని అధిగమించింది. కోవిడ్-19 నిర్వహణ కోసం కేంద్ర ప్రభుత్వ మార్గదర్శకత్వంలో రాష్ట్రాలు / కేంద్రపాలితప్రాంత ప్రభుత్వాలు అనుసరిస్తున్న, “భారీ సంఖ్యలో పరీక్షలు చేయడం, సమర్థవంతంగా గుర్తించడంతో పాటు ఐసోలేషన్ మరియు సకాలంలో చికిత్సనందిచడం" అనే ముఖ్య వ్యూహాన్ని అనుసరించడం ద్వారా ఇది సాధ్యమయ్యింది. ఈ విధానాన్ని సమర్థవంతంగా అమలు చేయడంతో, దేశవ్యాప్తంగా పరీక్షా సామర్థ్యాన్ని పెంచడానికి వీలుకలగడంతో పాటు, ప్రజలలో విస్తృతంగా వ్యాప్తి చెందుతున్న కోవిడ్ నిర్ధారణా పరీక్షను సులభతరం చేసింది.
గత 24 గంటల్లో 3,81,027 నమూనాలను పరీక్షించడంతో, మిలియన్ జనాభా కు సగటు పరీక్షల సంఖ్య  14,640 కి పెరిగింది. ప్రస్తుతం, భారతదేశంలో మిలియన్ జనాభాకు పరీక్షల సగటు . 14, 640 గా ఉంది. దేశంలో పరీక్షా కేంద్రాల సంఖ్య స్థిరంగా పెరుగుతూఉండడంతో, 24 రాష్ట్రాలు, కేంద్రపాలిత ప్రాంతాల్లో మిలియన్ జనాభాకు సగటు పరీక్షల సంఖ్య, జాతీయ సగటు కంటే ఎక్కువగా నమోదౌతోంది.
దేశంలో కోవిడ్ నిర్ధారణ పరీక్షా కేంద్రాల సామర్ధ్యం ప్రభుత్వ రంగంలో 914 ప్రయోగశాలలు, ప్రయివేటు రంగంలో 434 ప్రయోగశాలలతో మొత్తం 1,348 ప్రయోగశాలలతో నిరంతరం బలోపేతమవుతోంది.
ఆ ప్రయోగశాలల వివరాలు ఈ విధంగా ఉన్నాయి :రియల్-టైమ్ ఆర్.టి-పి.సి.ఆర్. ఆధారిత
పరీక్షా ప్రయోగశాలలు : 686ట్రూ-నాట్ ఆధారిత
పరీక్షా ప్రయోగశాలలు : 556సి.బి-నాట్ ఆధారిత
పరీక్షా ప్రయోగశాలలు : 106 
కోవిడ్-19 కు సంబంధించిన సాంకేతిక సమస్యలు, మార్గదర్శకాలు,
సలహాలు, సూచనలపై ప్రామాణికమైన, తాజా సమాచారం కోసం
ఈ వెబ్ సైట్ ను క్రమం తప్పకుండా సందర్శించండి :
https://www.mohfw.gov.in/ మరియు @MoHFW_INDIA.
కోవిడ్-19 కు సంబంధించిన సాంకేతిక సమస్యలకు పరిష్కారాలను
దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న
ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva .
కోవిడ్-19 పై ఎటువంటి అనుమానాలు, సమస్యలు, సమాచారానికైనా,
ఆరోగ్యం, కుటుంబ సంక్షేమ మంత్రిత్వ శాఖకు చెందిన
ఉచిత హెల్ప్ లైన్ నెంబర్ : +91-11-23978046
లేదా 1075 టోల్ ఫ్రీ ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా దేశవ్యాప్తంగా 48.53 కోట్ల వాక్సిన్డొస్లు వేయడం జరిగింది.
దేశవ్యాప్తంగా ఇప్పటివరకు మొత్తం కోలుకున్న వారి సంఖ్య 3,10,15,844
దేశంలో కోలుకున్న వారి రేటు ప్రస్తుతం 97.36 శాతం
గత 24 గంటలలో 41,096 మంది పేషెంట్లు కోవిడ్ నుంచి కోలుకున్నారు.
ఇండియాలో గత 24 గంటలలో నమోదైన మొత్తం కోవిడ్ కేసులు 44,643
ఇండియాలో యాక్టివ్ కేస్ లోడ్ ప్రస్తుతం 4,14,159
క్రియా శీల కేసులు మొత్తం కేసులలో 1.30 శాతం
వారపు పాజిటివిటి రేటు 5 శాతం కంటే తక్కువగా ఉంది. ప్రస్తుతం ఇది 2.41 శాతం
రోజువారి పాజిటివిటి రేటు 2.72 శాతం, గత 11 రోజులకు ఇది 3 శాతం కంటే తక్కువ
కోవిడ్ పరీక్షల సామర్ద్యాన్ని దేశంలో గణనీయంగా పెంచడం జరిగింది. ఇప్పటివరకు మొతత్ం 47.46 కోట్ల పరీక్షలు నిర్వహించడం జరిగింది.
సమాచార, ప్రసార మంత్రిత్వ శాఖ
52 వ ఐఎఫ్ఎఫ్ఐ 2021 నవంబర్ 20 నుండి గోవాలో జరగనుంది
శ్రీ ప్రకాష్ జవదేకర్ 52వ ఐఎఫ్ఎఫ్ఐకు సంబంధించిన పోస్టర్ విడుదల చేశారు
గౌరవనీయ సమాచార మరియు ప్రసారశాఖ మంత్రి శ్రీ ప్రకాష్ జవదేకర్ ఈ రోజు భారతదేశ అంతర్జాతీయ చలన చిత్రోత్సవం 52 వ ఎడిషన్కు సంబంధించి నిబంధనలు మరియు పోస్టర్ను విడుదల చేశారు. ఈ ఉత్సవం 2021 నవంబర్ 20 నుండి 28 వరకు గోవాలో జరుగుతుంది.
 ఆసియాలోని పురాతన మరియు భారతదేశపు అతిపెద్ద అంతర్జాతీయ చలన చిత్రోత్సవాలలో ఒకటిగా పరిగణించబడుతుంది. జనవరి 2021 లో 51 వ ఎడిషన్ విజయవంతం కావడాన్ని పరిగణనలోకి తీసుకుని ఐఎఫ్ఎఫ్ఐ యొక్క 52 వ ఎడిషన్ హైబ్రిడ్ ఆకృతిలో జరుగుతుంది. ఈ వేడుకను భారత ప్రభుత్వ సమాచార మరియు ప్రసార మంత్రిత్వ శాఖకు సంబంధించిన డైరెక్టరేట్ ఆఫ్ ఫిల్మ్ ఫెస్టివల్స్  గోవా రాష్ట్ర ప్రభుత్వం మరియు భారతీయ చలన చిత్ర పరిశ్రమ సహకారంతో నిర్వహిస్తోంది.
ఐఎఫ్ఎఫ్ఐని ఇంటర్నేషనల్ ఫెడరేషన్ ఆఫ్ ఫిల్మ్ ప్రొడ్యూసర్స్ అసోసియేషన్స్  గుర్తించింది. ఈ ఉత్సవం ప్రతి సంవత్సరం కొన్ని ఉత్తమమైన సినిమా రచనలను గుర్తిస్తుంది. అలాగే భారతదేశంతో పాటు ప్రపంచవ్యాప్తంగా ఉన్న ఉత్తమ చిత్రాలను ప్రదర్శిస్తుంది.
ఇంటర్నేషనల్ ఫిల్మ్ ఫెస్టివల్ ఆఫ్ ఇండియా యొక్క 52 వ ఎడిషన్ యొక్క పోటీ విభాగంలో పాల్గొనడానికి ఎంట్రీలను 2021 ఆగస్టు 31 వరకూ సమర్పించవచ్చు.
భారతీయ సినిమా మాస్ట్రో శ్రీ సత్యజిత్ రే జయంతి సందర్భంగా ఈసారి ఐ అండ్ బి మంత్రిత్వ శాఖ, ఫిల్మ్ ఫెస్టివల్స్ డైరెక్టరేట్, ఐఎఫ్ఎఫ్ఐలో స్పెషల్ రెట్రోస్పెక్టివ్ ద్వారా నివాళి అర్పించనుంది. అలాగే ఆట్యుర్ యొక్క వారసత్వానికి గుర్తింపుగా ఈ సంవత్సరం నుండి ప్రతి సంవత్సరం "సత్యజిత్ రే లైఫ్ టైం అచీవ్మెంట్ అవార్డ్ ఫర్ ఎక్సలెన్స్ ఫర్ సినిమా" సత్కారం ఐఎఫ్ఎఫ్ఐ ద్వారా నెలకొల్పబడుతోంది.
సౌరభ్ సింగ్
ప్రధాన మంత్రి కార్యాలయం
పూర్వ ప్రధాని శ్రీ మొరార్ జీభాయి దేసాయి కి శ్రద్ధాంజలి ఘటించిన ప్రధానమంత్రి
పూర్వ ప్రధాని శ్రీ మొరార్ జీభాయి దేసాయి కి ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘నేను మన పూర్వ ప్రధాని శ్రీ మొరార్ జీభాయి దేసాయి కి శ్రద్ధాంజలి సమర్పిస్తున్నాను. దేశ నిర్మాణం లో అందించినటువంటి మహత్తరమైన తోడ్పాటు కు గాను ఆయన ను సర్వత్రా గౌరవించుకోవడం జరుగుతున్నది. భారతదేశాన్ని మరింత సమృద్ధం చేయడం కోసం ఆయన విస్తృతమైన కృషి ని చేశారు. సార్వజనిక జీవనం లో నిజాయతీ కి ఎల్లవేళలా పెద్ద పీట ను ఆయన వేశారు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
188.89 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.86 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 18,684
గత 24 గంటల్లో నమోదయిన కొత్త కేసులు 3,688
ప్రస్తుత రికవరీ రేటు 98.74%
వారపు పాజిటివిటీ రేటు 0.66%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 188.89 కోట్ల  డోసులను టీకా కార్యక్రమం అధిగమించింది. 2,32,98,421 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.86 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10405116
|
|
రెండో డోసు
|
|
10016505
|
|
ముందు జాగ్రత్త డోసు
|
|
4794775
|
|
ఫ్రంట్లైన్ సిబ్బంది
|
|
మొదటి డోసు
|
|
18415710
|
|
రెండో డోసు
|
|
17539302
|
|
ముందు జాగ్రత్త డోసు
|
|
7591757
|
|
12-14 ఏళ్ల వారు
|
|
మొదటి డోసు
|
|
28698710
|
|
రెండో డోసు
|
|
6599218
|
|
15-18 ఏళ్ల వారు
|
|
మొదటి డోసు
|
|
58425991
|
|
రెండో డోసు
|
|
42240428
|
|
18-44 ఏళ్ల వారు
|
|
మొదటి డోసు
|
|
555713572
|
|
రెండో డోసు
|
|
478122094
|
|
ముందు జాగ్రత్త డోసు
|
|
148084
|
|
45-59 ఏళ్ల వారు
|
|
మొదటి డోసు
|
|
202918252
|
|
రెండో డోసు
|
|
187948708
|
|
ముందు జాగ్రత్త డోసు
|
|
519876
|
|
60 ఏళ్లు పైబడినవారు
|
|
మొదటి డోసు
|
|
126863987
|
|
రెండో డోసు
|
|
117097204
|
|
ముందు జాగ్రత్త డోసు
|
|
14931646
|
|
ముందు జాగ్రత్త డోసులు
|
|
27986138
|
|
మొత్తం డోసులు
|
|
1888990935
దేశవ్యాప్త క్రియాశీల కేసుల సంఖ్య 18,684. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 2,755 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,33,377 కి పెరిగింది.
గత 24 గంటల్లో 3,688 కొత్త కేసులు నమోదయ్యాయి.
గత 24 గంటల్లో మొత్తం 4,96,640 పరీక్షలు చేశారు. దేశవ్యాప్తంగా ఇప్పటివరకు 83.74 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.66 శాతంగా, రోజువారీ పాజిటివిటీ రేటు 0.74 శాతంగా నమోదయ్యాయి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
స్వచ్ఛతను జీవితంలో అంతర్భాగంగా వ్యవస్థీకరించేందుకు ప్రత్యేక ప్రచారం 2.0ను చేపట్టిన గృహ నిర్మాణ, పట్టణ వ్యవహారాల శాఖ
సన్నాహక దశగా 14 నుంచి 30 సెప్టెంబర్ 2022 వరకు పెండింగ్ లో ఉన్న సమస్యలను గుర్తించడం ద్వారా భారత ప్రభుత్వం ప్రత్యేక ప్రచారం 2.0ను ప్రకటించింది. ఈ సందర్భంగా ప్రచార కాలానికి స్పష్టమైన లక్ష్యాలను నిర్దేశించడం జరిగింది. ఈ ఏడాది లక్ష్యాలు గృహ నిర్మాణ - పట్టణ వ్యవహారాల క్షేత్ర స్థాయి కార్యాలయాలపై దృష్టి పెట్టాయి. గుర్తింపు సమయంలో పెండెన్సీని నిర్మూలించడం, మెరుగైన రికార్డు నిర్వహణ కోసం పారిశుద్ధ్యాన్ని ప్రోత్సహించడం, సామర్ధ్యాలను మెరుగుపరచడం, పారదర్శకతను పెంచడం వంటి కీలక అంశాలపై దృష్టి పెట్టారు.
ప్రచార అమలు దశ లో 72 ఎంపి రిఫరెన్సుల్లో 53ను, 14 పార్లమెంటు హామీలలో నాలుగింటిని, 335 ప్రజా ఫిర్యాదులలో 214ను, 94 ప్రజా ఫిర్యాదు అప్పీళ్ళలో 87ను పరిష్కరించగా, 13526 భౌతిక ఫైళ్ళను ఇప్పటి వరకూ నిర్మూలించారు. మొత్తం 66 బయటి పారిశుద్ధ్య ప్రచారాలను నిర్వహించారు. వివిధ కార్యాలయాల్లోని వాడుకలో లేని వస్తువులను పారవేయడం ద్వారా మొత్తం రూ. 44860/- ఆదాయ సమకూరడమే కాక చెత్తను/ రికార్డులను నిర్మూలించిన అనంతరం 2236 చదరపు అడుగుల విస్తీర్ణం ఖాళీ అయింది. ప్రచార సమయంలో ప్రజా వినిమయ సీమ, సేవలను అందించడంలో బాధ్యత వహించే కార్యాలయాలకు ప్రాధాన్యతను ఇవ్వడం జరిగింది.
మంత్రిత్వ శాఖ సోషల్ మీడియా పై క్రమం తప్పకుండా తన కార్యకలాపాలను వెల్లడిస్తోంది. ప్రచార సమయంలో, మంత్రిత్వ శాఖ చేస్తున్న పనిని గుర్తించేందుకు 80 ట్వీట్ లు, 80 ఫేస్ బుక్ పోస్టులు, 80 ఇన్ స్టాగ్రామ్ సందేశాలు ప్రచురితం చేయగా, 5 యూట్యూబ్ వీడియోలను అప్ లోడ్ చేయడం జరిగింది.
గృహనిర్మాణం - పట్టణ వ్యవహారాల మంత్రిత్వ శాఖలో ప్రత్యేక ప్రచారం అమలులో సాధాంచిన పురోగతిని సమీక్షించేందుకు, మొత్తం పారిశుద్ధ్యాన్ని తనిఖీ చేసేందుకు న్యూఢిల్లీలోని మంత్రిత్వ శాఖ ఆవరణలో నిర్మాణ్ భవన్ లో సంయుక్త కార్యదర్శి ప్రతి రోజూ ఒకసారి చుట్టి వచ్చారు. ఆదేశాల అనంతరం సిపిడబ్ల్యుడి చిన్న చిన్న మరమత్తులను చేపట్టింది.
ప్రత్యేక ప్రచారంలో భాగంగా దేశవ్యాప్తంగా, వివిధ రాష్ట్రాలు/ కేంద్రపాలిత ప్రాంతాలలో గల వివిధ కార్యాలయాలను స్వయం సహాయక బృందాలతో  అనుసంధానం చేసుకోవడాన్ని మంత్రిత్వ శాఖ సులభతరం చేసింది. ఈ ఏర్పాటు కింద, తమ కియోస్క్ లను పెట్టుకునేందుకు ఎస్ హెచ్ జి లు రీసైక్లింగ్ కోసం వివిధ కార్యాలయ వ్యర్ధాలను సేకరించేందుకు ఆయా కార్యాలయాలలో జాగాను ఇస్తున్నారు. స్వచ్ఛతా ప్రచారంలో భాగంగా, రెడ్యూస్, రీయూజ్, రీసైకిల్ ను ప్రోత్సహించేందుకు ఉద్దేశించింది. మొత్తం 187 కియోస్క్ లను ఏర్పాటు చేశారు.
రోజువారీ పురోగతిని ప్రత్యేక బృందం పర్యవేక్షిస్తోంది, పరిపాలనా సంస్కరణలు, ప్రజా ఫిర్యాదుల శాఖ హోస్ట్ చేసే ఎస్ సిపిడిఎం పోర్టల్ పై అప్ లోడ్ చేయడం జరుగుతోంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కర్ణాటక ముఖ్యమంత్రి శ్రీ బసవరాజ్ బొమ్మయ్ కేంద్ర మంత్రి డాక్టర్ జితేంద్ర సింగ్ను కలుసుకుని రాష్ట్రానికి చెందిన సాధారణ పరిపాలనకు సంబంధించిన అంశాలపై చర్చించారు.
గత ఆరు నెలల్లో తమ ప్రభుత్వం సాధించిన విజయాలను, భవిష్యత్ పై వాటి ప్రభావాన్ని ప్రముఖంగా ప్రస్తావిస్తూ ముఖ్యమంత్రి బసవరాజ్ బొమ్మయ్ ఒక పుస్తకాన్ని అందజేశారు.
కర్ణాటక ముఖ్యమంత్రి శ్రీ బసవరాజ్ బొమ్మయ్ , ఈ రోజు కేంద్ర శాస్త్ర సాంకేతిక శాఖ సహాయ మంత్రి , భూ విజ్ఞాన మంత్రిత్వశాఖ సహాయమంత్రి, ప్రధానమంత్రి కార్యాలయం, సిబ్బంది, ప్రజాఫిర్యాదులు, పెన్షన్, అణుఇంధనం, అంతరిక్ష శాఖ సహాయమంత్రి డాక్టర్ జితేంద్ర సింగ్ను కలుసుకున్నారు. ప్రజా సంక్షేమానికి సంబంధించిన వివిధ ప్లాగ్షిప్ పథకాలను సమర్ధంగా అమలు చేసేందుకు ఆలిండియా సర్వీసు అధికారులు, ప్రత్యేకించి ఐఎఎస్ అధికారుల పోస్టింగ్కు డిపార్టమెంట్ ఆఫ్ పర్సనల్ ట్రైనింగ్ శాఖ మంత్రి జితేంద్ర సింగ్ను కోరారు.
సిపి గ్రామ్స్ గురించి ప్రస్తావిస్తూ ముఖ్యమంత్రి, ప్రజల ఫిర్యాదులను సకాలంలో పరిష్కరిండంతోపాటు, కోవిడ్ 19 కేటగిరీలోని ఫిర్యాదులను ప్రాధాన్యతా ప్రాతిపదికన స్వీకరించి వాటిని గరిష్ఠంగా 3 రోజులలో పరిష్కరించడం జరుగుతోందన్నారు.
.రాష్ట్రాలలో సుపరిపాలన పద్ధతులకు సంబంధించిన నమూనాలతో కూడిన సంచికను డాక్టర్ జితేంద్ర సింగ్ ఆవిష్కరించారు. ప్రధానమంత్రి శ్రీ నరేంద్ర మోదీ ప్రభుత్వ పరిపాలనా విధానంలో పౌర కేంద్రిత పాలన అనేది వారి పాలనా నమూనాకు గుండెకాయ అన్నారు. పాలన నాణ్యత మెరుగుదల దిశగా చేపట్టే మార్పుల ప్రభావం రాష్ట్రాలు, జిల్లాలలో కనిపించాలని, అవినీతి రహిత, పారదర్శక విధానం దీని లక్ష్యమని ఆయన అన్నారు.
మానవసహిత అంతరిక్ష మిషన్ గగన్ యాన్ పురోగతి గురించి వారు ప్రస్తావించారు.
గత ఆరు నెలలో తమ ప్రభుత్వం సాధించచిన విజయాలు, భవిష్యత్ పై వాటి ప్రభావం గురించి బొమ్మయ్ ఒక బుక్ లెట్ను డాక్టర్ జితేంద్ర సింగ్కు అందజేశారు
శ్రీ బొమ్మయ్ ముఖ్యమంత్రిగా ఆరు నెలల పదవీ కాలాన్ని పూర్తి చేసుకున్నారు. ఈ స్వల్ప వ్యవధిలో తమ ప్రభుత్వం పలు కార్యక్రమాలు, పథకాలను రైతులు, విద్యార్థులు, పట్టణ ప్రాంతాలలోని వారు, అసంఘటిత రంగ కార్మికులు, వయోధికులు, వితంతువులు, దివ్యాంగుల కోసం తీసుకువచ్చిందన్నారు.
శ్రీ బొమ్మై తన రెండు రోజుల పర్యటనలో భాగంగా రాజధానిలో ఉన్నారు, ఈ సందర్భంగా ఆయన కేంద్ర ఆర్థిక మంత్రితో సహా పలువురు కేంద్ర మంత్రులతో సమావేశమై కేంద్ర ప్రాజెక్టులు , వచ్చే నెలలో సమర్పించనున్న రాష్ట్ర బడ్జెట్పై చర్చించనున్నారు..
వ్యవసాయ మంత్రిత్వ శాఖ
దిల్లీ విజ్ఞాన్భవన్లో కేంద్ర ప్రభుత్వం, రైతు సంఘాల మధ్య ఎనిమిదో దఫా చర్చలు ఈనెల 15న మరోసారి సమావేశం కావాలని నిర్ణయం
కేంద్ర ప్రభుత్వం కొత్తగా తెచ్చిన వ్యవసాయ చట్టాలపై; కేంద్ర ప్రభుత్వం, రైతు సంఘాల మధ్య ఎనిమిదో దఫా చర్చలు దిల్లీ విజ్ఞాన్ భవన్లో జరిగాయి. కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్, వాణిజ్య శాఖ మంత్రి శ్రీ పీయూష్ గోయల్, వాణిజ్య శాఖ సహాయ మంత్రి శ్రీ సోమ్ ప్రకాష్, రైతుల తరపున 41 రైతు సంఘాల ప్రతినిధులు చర్చల్లో పాల్గొన్నారు. రైతుల అభ్యంతరాలపై, వ్యవసాయ చట్టాల్లోని అంశాలవారీగా చర్చిద్దామని మంత్రులు మరోసారి విజ్ఞప్తి చేశారు.
దేశవ్యాప్తంగా ఉన్న రైతుల ప్రయోజనాలను దృష్టిలో పెట్టుకుని వ్యవసాయ చట్టాలు చేసినట్లు శ్రీ తోమర్ వెల్లడించారు. ప్రభుత్వం రైతుల పట్ల సానుభూతితో ఉందని, వారి ఉద్యమాన్ని ముగించాలని కోరుకుంటోందని చెప్పారు.
ఆందోళనను రైతు సంఘాలు ఎంతో క్రమశిక్షణతో చేయిస్తున్నాయని, ఇది అభినందనీయమని అన్నారు. సానుకూల దృక్పథంతో చర్చలు కొనసాగించాలని కేంద్ర ప్రభుత్వం కోరుకుంటోందని, అదే జరిగితే, తార్కిక మార్గంలో పరిష్కారాలను కనుగొనవచ్చని వ్యవసాయ మంత్రి చెప్పారు.
కొత్త వ్యవసాయ చట్టాలను రద్దు చేయాలని రైతు సంఘాలు కోరగా, సవరణలు చేద్దామని కేంద్రం మరోమారు సూచించింది. ఇరువర్గాల మధ్య సుదీర్ఘ చర్చ జరిగినా పరిష్కారం లభించలేదు. దీంతో, ఈనెల 15న మరోమారు సమావేశమై చర్చలు కొనసాగించాలని నిర్ణయించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్పై తాజా సమాచారంకోవిడ్-19పై తాజా సమాచారాన్ని ఆరోగ్య, కుటుంబ సంక్షేమ శాఖ ఆదివారం విడుదల చేసింది. ఆ వివరాలు దిగువన పేర్కొన్న విధంగా ఉన్నాయిఃదేశవ్యాప్త టీకాకరణ కార్యక్రమంలో భాగంగా 90.51 కోట్ల వాక్సీన్ డోసులను ఇవ్వడం జరిగింది.గత 24 గంటలలో 22,842 కేసులు నమోదు అయ్యాయి.మొత్తం కేసులలో తీవ్రంగా ఉన్న కేసులు 1%కన్నా తక్కువ ఉన్నాయి. మార్చి 2020 నుంచి అతితక్కువగా 0.80% ఉంది.భారతదేశంలో తీవ్రంగా ఉన్న కేసులు 2,70,557. ఇది 199 రోజులలో అతి తక్కువ.రికవరీ రేటు ప్రస్తుతం 97.87% ఇది మార్చి 2020 నుంచి అత్యధికంగత 24 గంటలలో కోలుకున్న వారి సంఖ్య 25,930. దీనితో పెరిగిన మొత్తం రికవరీల సంఖ్య 3,30,94,529గా ఉంది.వారాంతపు పాజిటివిటీ రేటు . ఇది గత 100 రోజుల కన్నా 3% తక్కువ.రోజువారీ పాజిటివిటీ రేటు . గత 34 రోజులకన్నా 3% తక్కువ.నేటి వరకూ మొత్తం 57.32 కోట్ల పరీక్షలను నిర్వహించారు.